Uvdal

Intensiv helgekurs, jegerprøven 2025
2025-06-20 00:00 - 2025-06-21 00:00 (Europe/Oslo) | Uvdal herredshus

DNT ung - BaseCamp Solheimstulen 2025
2025-06-23 - 2025-06-27 | Solheimstulen Turisthytte, Jønndalsvegen 754, Uvdal, 3632
Sove i lavvo, bade, fjelltur, bål på kvelden og masse nye venner. Frister dette er BaseCamp rett sted!

BaseCamp er et fantastisk aktivitets- og ferietilbud for alle som ønsker en aktiv og morsom ferieuke i friluft. Campen har base på Hardangervidda ved DNT-hytta Solheimstulen. Her lager vi en oss en teltcamp og fyller dagene med lek, aktiviteter og kurs (f.eks. førstehjelp på tur). I tillegg blir det egentid, felles måltider og kveldskos. BaseCamp er veldig sosialt med mange ungdom i samme alder, som skal opplever nye ting sammen, blir kjent, og har det gøy. Det er derfor ikke noe problem å melde seg på alene – du blir fort kjent med andre. Du trenger ikke å være medlem av DNT ung for å delta.
Turen er definert som «krevende» fordi ungdommene skal bo ute i lavvo 4 netter, og være fysisk aktive. Om noen har smerter i knær eller kropp som gjør det vanskelig å gå langt, delta på enkelte aktiviteter eller annet er dette sjeldent et problem da våre turledere er flinke til å tilpasse opplegget. Men dette må vi vite om på forhånd, for å tilrettelegge best mulig. Se gjerne på bildene nederst for å få et inntrykk av BaseCamp tidligere år. Ta kontakt ved spørsmål.
Meld deg på og bli med på en uke ute fylt med aktiviteter og bli kjent med andre turglade ungdommer!

PROGRAM
Dag 1: Ankomst Solheimstulen
Avreise kl. 08.30 fra parkeringsplassen v/Drammen VGS med innleid buss. Bussen kjører helt inn til leiren. Første kvelden bruker vi til å etablere leir og å bli bedre kjent med hverandre. Det blir morsomme leker og aktiviteter som sveiser oss godt sammen, en deilig felles middag og kos rundt bålet.
PS: Det er mulig å komme seg opp med egen bil eller annen transport fra andre steder enn Drammen også, men husk å melde fra om dette i påmelding.
Dag 2-4: Aktiviteter
Disse dagene er fylt med ulike friluftsaktiviteter. Programmet er ikke klart enda, men vi kan garantere et spennende og variert program, med noe for alle!
Vi har ulike aktivitet hele dagen og spiser en felles middag i leiren på kvelden. Etter middag er det kanskje en aktivitet eller egentid og avslapping.
Dag 5: Retur til Drammen
Vi spiser frokost og pakker oss ut fra leiren før bussen tar oss tilbake til parkeringsplassen v/Drammen VGS. Ankomst kl.16.00.
Dagsprogrammet vil variere ut ifra vær og vind, og vi tar forbehold om at endringer kan forekomme. Programmet vil bli sendt ut til alle deltakere i forkant.

Målgruppe: Ungdommer i alderen 13-15 år. Dvs. for deg som er født i 2010, 2011 eller 2012.
Antall deltakere: min. 15 / maks. 30.
Pris: DNT-medlem: Kr. 2700,- Ikke medlem: Kr. 3200,-
Et ungdomsmedlemskap koster 355,-/året. Les mer om DNT medlemskap HER
Prisen inkluderer: Transport t/r Drammen, mat, overnatting og alle aktiviteter.
Sted: Teltcamp ved DNT Solheimstulen, Hardangervidda øst.
Overnatting: Under campen bor deltakere i telt og lavvo. Deltagerne blir delt inn i teltlag på 6-8 personer, avhengig av antall påmeldte, som skal ligge i lavvo sammen hele uka. Teltlagene vil få utdelt ulike oppgaver i løpet av uka slik at alle er med på å bidra til felleskapet. DNT ung stiller med telt/lavvoer.
Mat: Ta med ekstra stor matpakke til egen lunsj mandagen. Vi står for middag og kveldskos på mandag. Tirsdag til torsdag står vi for alle måltider og på fredagen står vi for frokost og lunsj.
Ved frokost smøres det niste til lunsj hver dag og middag lages av de ulike teltlagene under assistanse av en leder. Vi spiser alle måltider sammen. Ta gjerne med egen snacks til kveldene.
Nødvendig spesialkost / spesielle hensyn: Gi beskjed ved påmelding.
Utstyr: Av sikkerhetsmessige årsaker kreves det riktig og viktig bekledning og utstyr i sekken. Vi viser derfor til vår pakkeliste sommer.
Bussen kjører helt til leiren, så det er mulig å pakke utstyret i bag, men det er viktig å ha med seg en romslig dagstursekk (30-40 liter) til dagsaktivitetene. Ta med både varme klær (ullundertøy, lue, votter, ullsokker og annet), samt sommerklær og gode sko. Været skifter raskt i fjellet, og de ulike aktivitetene krever både vanntette og vindtette klær. Selv om det er sommer, kan det være surt og kaldt og været skifter brått i fjellet Det er derfor viktig å ha med nok skift, vanntette klær og støvler kan være lurt. Ta med egen tallerkenboks, bestikk og kopp. En varm sovepose som tåler ned mot null grader kan også være lurt, samt liggeunderlag.
Sjekk BUA eller Skattkammeret hvis du trenger å låne utstyr. Du kan også ta kontakt med oss.
Pakkeliste sendes ut sammen med velkomstbrev i forkant av leieren, etter påmeldingsfristen har utløpt. Her vil dere også få kontaktinfo til BaseCamp-leder og annen relevant info om leieren.

Informasjonsmøte i forkant: Det vil bli avholdt et obligatorisk møte i forkant for deltagere med deres foresatte, med informasjon om dagsplan, pakkeliste, presentasjon av frivillige, og mulighet for spørsmål. Møte avholdes den 3.juni kl.19.00 i DNT Drammen og Omegns lokaler i Tollbugata 51.
Generell info: Leder av BaseCamp er Tina Robstad Nilssen. Hun har mye erfaring med friluftsliv og arbeid med barn og unge. Hun og de andre aktivitetslederne skal lage et godt og trygt miljø med masse spennende aktiviteter! For spørsmål, kontakt: tina.robstad.nilssen@dnt.no
For mer informasjon og påmelding se her på DNT
Følg med på DNT ung Drammen på Facebook!

Foto: David Møller

Orienteringsløp - Tunhovd 2-dagers
2025-06-24 - 2025-06-25 | Tunhovd
Tirsdag 24. juni og onsdag 25. juni inviterer Tunhovd IL til 2-dagers orienteringsløp i Ljøtelende.
Det er ildsjeler i Grevsgard og Hallgrimsfjell sti-og løypelag som står for den praktiske gjennomføringen, men det er positivt hvis vi i Tunhovd IL har mulighet til å bidra med noen funksjonærer. Erfaring med gjennomføring av start er spesielt ønsket, melder løpsleder Owen Jarvis Westergård. Har du lyst og anledning til å stille som funksjonær, gi oss tilbakemelding på e-post: post@tunhovdil.no
Det er spennende at det arrangeres O-løp hos oss i Tunhovd. Kanskje kan vi benytte anledningen til å få med våre medlemmer til å prøve seg med enkel orientering. Vi har fantastisk fin skog til orientering i bygda vår og Ljøtelende er legendarisk i O-miljøet.
For påmelding se her
All påmelding via Eventor. Påmeldingsfristen er 10. juni kl. 23.59. Etteranmelding frem til fredag
20.juni kl 23.59. Se mer info her

Rødbergdammen rundt 2025
2025-06-26 15:00 - 2025-09-18 19:00 | Rødbergdammen, Rødberg, 3630
Bli med på RØDBERGDAMMEN RUNDT

Dette er et lavterskel tilbud for ALLE som ønsker å delta!
Slik foregår det:– Påmelding hos Sport 1 Rødberg mellom 15.00 og 19.00– Hver torsdag fom. 26.juni tom 18.september.– Gå så mange runder du vil.– Det er antall torsdager du har gått som telles for deltakelse.– Deltar du minst 5 torsdager er du sikret Rødbergdammen rundt kruset!

MERK:– Få stempel hos Sport1 hver torsdag du deltar og gå innom Rødberg Hotell å få 10% på det du ønsker å spise eller drikke!– Rødberg Hotell holder «Låven» åpen og det er mulighet for å spille biljard, dart, skytesimulator og ha en hyggelig kveld i godt lag! Mat og drikke kan kjøpes oppe i restauranten (husk 10% ved stempel)– Benytt anledningen til å stikke innom våre flotte butikker i sentrum! De har masse fint å by på alle sammen! Har dere sjekket de ut?

Premiering:– Hjembygdafestivalen; Arrangement på Statkraft onsdag 24.september.– Alle som deltar minst 5 torsdager får Rødbergdammen rundt kruset– Trekning blant alle deltakere på en større premie– Den/de som har deltatt alle torsdagene får en ekstra premie

For mer info følg arrangementet her

Takk til Sport1 ved Nils Strømmen og Rødberg Hotell ved Nils Vøllo for bra initiativ og ønske om å skape en levende bygd og et levende sentrum, og som sammen med Bygdeutvikler Lars Granhaug og Torun Thorson Kolstad fra Nore og Uvdal Næringsselskap får det til å gå fra tanke til handling!

Rødebergdagene 2025
2025-06-27 - 2025-06-28 | Rødberg sentrum
Rødbergdagene er 27.juni og 28.juni.

Hold av datoen!

I år blir det kjempe god stemning da vi får besøk av blant annet DJ Walkie fra A Walk In The Park.En stemningsfull dag for barn og voksne.
Det blir tradisjonstro moteshow, fiskekonkurranse og mye mer.

Mer info kommer, følg med oss på Facebook

Kunne du tenke deg å være utstiller?
Ta kontakt med oss og på e-post:post@uvdal.no
Eller ring: 905 13 021/ Leder av Rødberg Handelsstand

DJ Walkie On Tour Uvdal
2025-06-28 10:00 - 15:30 | Rødberg sentrum
Dette blir gøy for barna!

DJ Walkie kommer til Rødbergdagene og gleder seg masse
Han tar med seg noen aktiviteter på turnéen, både Bigfoot, kjepphest og sekkeløp.
For mer informasjon om » A Walk in the park» se her på nettsiden deres
Arrangement av A Walk in the Park Norge, Uvdal og Rødberg

Motorhistoriskdag på bygdetunet
2025-07-05 11:00 - 15:00 | Nore og Uvdal Bygdetun, Fv122, Nore og Uvdal, 3632, Norge

Pilgrimsvandring for barn - gratis arrangement
2025-07-10 08:00 - 17:00 | Straumen gård, Nore bygg
Sted:Straumen gård (Nore Bygg) Norevegen 1633, 3629 Nore
Tid: 29 juli fra kl. 15 – 19.00
kl 15.00: Oppmøte på Straumen gård• Vi vandrer på stien langs Norefjorden til gapahuken.• Vi løser spennende oppgaver underveis
Kl 16.00: Ankomst gapahuken• Vi griller pølser
Kl17.00: Første båt ror barna over Norefjorden som ekte pilgrimer.• Ta med egen redningsvest
Kl17.45: Utdeling av pilgrimbevis på kirkebakken.
Kl 18.00: Olsokmesse for små og store i Nore StavkirkeKl 19.00: Kirkekaffe på kirkebakken.

Velkommen

Smådølfestivalen 2025
2025-07-11 - 2025-07-13 | Smådøl Motorsenter, Nore og Uvdal, 3630
Velkommen til fartsfylt helg i Smådøl 11 -13 juli 2025
Endelig nærmer det seg årets høydepunkt!
Vi gleder oss til en sosial og fartsfylt helg
Hold av datoen, så kommer det snart mer informasjon. Følg med her for mer informasjon
(Foto: bilcross.no)

Frognerhagen gård inviterer til åpen gård
2025-07-12 12:00 - 17:00 | Frognerhagen gård
Åpen gård sommer 2025:

lørdag 12.7
mandag 28/7
lørdag 2.8

Åpent: 12.00-17.00
Billettpris familie 550. Enkeltbillett: 200. Inkluderer alle aktiviter:
sup, båt, kano, kose med dyra,(katt, kanin, geiter, sauer, høner), plukke egg, mate dyr, stylter, «farmenleker» osv.
Velkommen !

Dagali - Dagan 2025
2025-07-18 - 2025-07-20 | Dagali
Velkommen til årets Dagali – Dagan 18 – 20 juli

FREDAG 18. JuliKL 10:00: LOKALHISTORISK TURI DAGALI.KL 19:00: Vinsmaking med Balkan Mood. Obs! Påmelding innen 15. juli. (Se program) på Dølhall.

LØRDAG 19. JuliKL 09:30: Rolig elveflyt på Numedalslågen med Serious fun.KL 15:00: Gravplassvandring med utgangspunkt i Legstan og DAGALI KIRKE (se program)KL. 14 og 15:00 Mountain Cart i Dagali skisenter (Dagali Fjellpark)Kl. 18:00 Tove Bøygard konsert i Dagali kirke.20:00 Bygdefest på Aasberg Mogen arrangør Serious fun. Varmegriller ta med grillmat og badetøy! (Aldersgrense 18 år) Se program!

SØNDAG 20. JuliKL 11:00-16:00: MUSEUMSDAGDagali MuseumKL 12:00: FRILUFTSGUDSTJENESTEDagali Museum.KL 14:00 Foredrag med Berit H. Simensen tema Dagali kirke 175 år! Dagali museum (skolestua)

Dagaliopplevelser kjører gode tilbud hele helgen på go-cart og rafting! Fredag til søndag (se program)

Serious fun tilbyr hele helgen 20% rabatt på rafting (se program)

Overnattingstur for aleneforeldre
2025-07-19 - 2025-07-20 | Vatnebryn, Flesberg
Numedal Jff ønsker å invitere barn og aleneforeldre til mini sommerleir, ved Gapahuken/båtplassen ved Vatnebrynvatnet i Flesberg.
Her blir det mulighet for å padle kano, fiske, bade, spikke, rense fisk og knyte knuter som båtmannsknop og pålestikk.Det er frivillige i foreningen som tilrettelegger for aktiviteter, og har utstyr med.Vi har begrensede plasser i år, så meld dere på så fort dere vet om helga passer.
https://www.njff.no/…/aleneforeldretur-vatnebrynvannet

En mini-sommerferie sammen.
Vi har fiskeutstyr og redningsvester til utlån.

Foreldre har selv ansvar for egne barn.

Rolig elveflyt med Serious Fun
2025-07-19 09:30 - 12:00 | Dagali, Serious Fun
Veldig rolig familietur med flåter og duckies på en rolig og fin strekning av Numedalslågen

Turen passer for alle aldre.

Viktig:
Bookes online eller send e-post på post@seriousfun.no Oppmøte hos Serious Fun på Åsbergmoen. Pris: 250,-/pers Ta med badetøy og håndkle. Vi låner ut våtdrakt, våtsko, redningsvest og hjelm.

Middelalderdag på Langedrag
2025-07-19 10:00 - 18:00 | Langedrag Naturpark, Tunhovd, 3544
Velkommen til Middelalderdag på Langedrag – lørdag 19. juli!

Bli med tilbake til middelalderen for en dag fylt med fart, spenning og historisk moro på Langedrag!
Denne lørdagen kler hele gården seg i middelalderdrakt – både aktiviteter og ansatte! Du kan prøve deg på plantefarging av garn, pinnebrødsteking over åpen ild, og selvsagt delta i gårdens vanlige dyreaktiviteter.
Prøv deg på klassiske styrke- og ferdighetsleker som:
– Stylteløp
– Melkespannholding
– Tautrekking
– Hesteskokasting

Høydepunktet?
Midt på dagen bryter det løs et spektakulært ridderoppgjør når lagene Mattis og Borka rir ned fra fjellet for å kjempe om heder og ære – et ekte middelaldershow til hest, ledet av vår egen Marie!

Det vil også være spennende matservering denne dagen – meny kommer snart!

Fullstendig program blir tilgjengelig nærmere arrangementsdatoen – vi håper du setter av dagen i kalenderen!

20 års jubileumsfest med Serious Fun
2025-07-19 20:00 | Serious Fun, Dagali
Serious FUN fyller 20 år!

Lørdag 19 juli:
Lydvogna med Inge André Forselv Moen sørger for stemningen!
William drar i gang morsomme lagleker kl. 20:00–20:45 – med super premie til vinnerlaget! Badestampene er varme, så husk badetøy og håndkle

Inngang: 100 kr | Aldersgrense: 18 årSalg av Medbrakt er derfor ikke tillatt.

Velkommen til en kveld med Serious FUN

Foredrag og konsert ved Eilif Gundersen
2025-07-22 19:00 | Lokstallen, Rødberg
Velkommen til konsert og foredrag i Lokstallen, Rødberg
I det rustikke lokalet skal Eilif Gundersen holde konsert og fortelle om lur, bukkehorn og seljefløyte, urgamle norske instrumenter som trakteres av ganske få utøvere i dag, og som har røttene sine fra setermiljøet – og langt eldre tider.
Eilif Gundersen kommer fra ei nabobygd, nærmere bestemt Ål i Hallingdal. Han har henta fram musikken og tradisjonen på disse instrumentene. Eilif skriver også musikk og har deltatt på en rekke plateinnspillinger. Han har vunnet klassen for eldre folkemusikkinstrumenter på Landskappleiken. Eilif er fast medlem av bandet Wardruna og skal av gårde på turné med den gruppa nå. Han var en av initiativtakerne til Norsk lur- og bukkehornlag, og har mottatt Egil Storbekkens musikkpris.
Arr: Numedalsbanens venner og Numedalsbanen AS. Inngang kr. 250.
Billetter kan bookes direkte her

Middeladeruka 2025
2025-07-23 - 2025-07-29 | Numedal
Middelalderuka i Numedal 23 – 29 juli

Middelalderverkstedet blir arrangert i Numedal Middelaldersenter i Rollag 21.-25. juli. Se middelalderverkstedet.no for info og påmelding.
I løpet av Middelalderuka tilbys det kulturopplevelser med fokus på middelalderen: Konserter, foredrag, utstillinger og forestillinger. Kort sagt arrangementer der du er tilskuer og lar deg underholde.
Det arrangeres også pilegrimsvandringer og kulturturer, og en rekke familievennlige aktiviteter. I Numedal Middelaldersenter i Rollag arrangeres 5-dagers kurs i tradisjonsrike håndverksteknikker, der du kan bl.a. lære å sy ekte middelalderklær, å smi, lafte hus, lage bruksgjenstander m.m.
Festivalkunstner for Middelalderuka 2025 er billedkunstner Haldis Kjomme Lid fra Rollag.
Utstilling på Rollag bygdetun 21.-27. juli, med offisiell åpning torsdag 24. juli kl. 17.00. Kunstneren er selv til stede på åpningen og formidler utstillingen.
Haldis Kjomme Lid arbeider internasjonalt og har hatt utstillinger i mange land, bl.a. Frankrike, Monaco, Italia, USA og England. Hun maler hovedsakelig med akrylmaling, gjerne i kombinasjon med ulike medier som f.eks. strukturlakk, modelleringspasta, bladmetall, sand, kull mm. Hun maler lag på lag og kombinerer forskjellige medier og teknikker slik at uttrykket skal bli mest mulig unikt og dynamisk. Arbeidene er mangfoldige og varierte. De er ofte en blanding mellom fiksjon og virkelighet og mellom det figurative og det abstrakte.

Noe av det du kan få se, oppleve, gjøre, smake og lukte i løpet av denne uken:

20.-27. juli
Festivalutstilling med festivalkunstner Haldis Kjomme Lid – Rollag bygdetun
21.-25. juli
Det lille akademi og Middelalderverkstedet med kurs i historiske håndverksteknikker – Numedal Middelaldersenter i Rollag
Tirsdag 22. juli
Foredrag og konsert med Eilif Gundersen, som forteller om og spiller på lur, bukkehorn og seljefløyte – Lokstallen Rødberg
Onsdag 23. juli
Offisiell åpning av Middelalderuka: Konsert med Gåte – Amfiet Numedal Middelaldersenter
Torsdag 24. juli
Barnas dag – Rollag bygdetun
Sykkeltur til Fauskodammen Kulturpark – Uvdal
Foredrag om folkemusikkinstrumentene i Numedal v/Sverre Heimdal – Veggli fjellkirke
Offisiell åpning av årets festivalutstilling v/Haldis Kjomme Lid – Rollag bygdetun
Foredrag «Numedal i jernalder og vikingtid – bosetning og ressursutnyttelse» v/Jan Henning Larsen – Uvdal stavkirke
Fredag 25. juli
Bokbad «Buskerud fra bronsealder til vikingtid» m/Sturla Ellingsvåg og Øystein Morten – Landestua i Numedal Middelaldersenter
Lørdag 26. juli
Middelaldermarked – Numedal Middelaldersenter i Rollag
Foredrag om Ola Urdal v/Even Tråen, konsert med Signe Lygre Førre og Irene Tillung, etterfulgt av åpen scene og bygdefest – Rollag bygdetun
Søndag 27. juli
En dag som pilegrim – fra Veggli kirke til Rollag stavkirke
Seterdag – Langedrag naturpark
Dobbeltkonsert: Miman og Olavsvesper – Rollag stavkirke
Foredrag om Lyngdal kirke v/Håkon Livland og konsert med Viktoriia og Oleksandr Lypchuk – Lyngdal kirke i Flesberg
Foredrag «Hva så middelalderens troende i kirkens fargerike skulpturer og panelmalerier»v/Kaja Kollandsrud – Nore og Uvdal bygdetun
Mandag 28. juli
Åpen gård – Frognerhagen gård i Nore
Urfremføring av musikkverket «Olavsvesper 202 – Landkjenning» – Rollag stavkirke
Foredrag med Sverre Heimdal og konsert med Tone Krohn – Mellom Kravik gård i Nore
Tirsdag 29. juli – olsok
Hellig døgn i Rollag stavkirke
Pilegrimsvandring for barn – Straumen gård i Nore til Nore stavkirke
Olsokmesse i Nore stavkirke
Olsokkonsert med Knut Buen og Håvard Svendsrud – Nore stavkirke

På noen av arrangementene betaler en ved inngangen med enten kontanter eller Vipps. Det er også mulig å forhåndskjøpe billetter til ulike arrangementer på både TicketCo og Hoopla.

Se Middelalderukafor lenker til billettsalg

Kontaktpersoner for Middelalderuka

Siri Baklid, Flesberg kommune:
siri.baklid@flesberg.kommune.no / tlf. 932 48 483.
Helena Hafthorsdottir Lindheim, Rollag kommune:
hhl@rollag.kommune.no / tlf. 907 29 810.
Hilda Sørum, Nore og Uvdal kommune:
hilda.sorum@nore-og-uvdal.kommune.no / tlf. 944 97 966.

Konsert med Gåte - amfiet i Numedal Middelaldersenter
2025-07-23 19:00 | Amfiet, Numedal Middelaldersenter Rollag, Rollag
Folk/rock bandet Gåte åpner Middelalderuka 2025 med konsert i det spektakulære amfiet i Numedal Middelaldersenter.
I 2024 gikk Gåte til topps i Melodi Grand Prix og representerte Norge i Eurovision. De fikk mye oppmerksomhet og blest rundt om i Europa og kommer til Rollag med en akustisk konsert tilpasset amfiet.
Gåte fikk sitt gjennombrudd på starten av 2000-tallet og skulle raskt vise seg å bli en nasjonalskatt. Deres unike kombinasjon av tradisjonell norsk folkemusikk og eksplosiv rock løftet dem ut av øvingskjelleren og inn på store scener på rekordtid. Deres musikalske univers har siden fremmet folklore ut til Europa og verden.
Det Trondheimbaserte folkrockbandet har spilt over 600 konserter i Skandinavia, gitt ut fem album og vunnet flere priser og utmerkelser, blant annet Spellemannprisen i 2002 for «årets nykommer» med debutalbumet ‘Jygri’. I 2017 gjorde bandet et lite «comeback» og slapp sin første låt på 12 år. Året etter kom albumet ‘Svevn’ som ble hyllet av flere anmeldere.
I dag består bandet av vokalist Gunnhild Sundli, gitarist Magnus Børmark, trommeslager og Jon Even Schärer, bassist og Mats Paulsen og John Stenersen på nøkkelharpe og tangenter.
I 2023 hadde Gåte en suksessfull norgesturné med flere utsolgte steder på plakaten, blant annet Rockefeller i Oslo. Norway Rock Magazine skrev blant annet følgende om Oslo-konserten: «Det var litt av en norsk rockebonanza som foregikk i et visst kvartal i Oslo da Kaizers Orchestra solgte ut Sentrum Scene samtidig som Gåte skulle spille foran et like utsolgt Rockefeller. Veldig godt å se at norsk rockehistorie fortsatt både lever og leverer».
Tidlig i januar 2024 ble det kjent at Gåte er med som årets deltakere i Melodi Grand Prix med låta «Ulveham». Låten ble fort en favoritt blant det norske MGP-publikummet, men også blant internasjonale Eurovision-fans.
Forhåndssalg av billetter på ticketco.no
Inngang kr. 490 for voksne / kr. 390 for studenter og ungdommer 16-18 år / gratis for barn under 16 år i følge med voksen.

Offisiell åpning av årets festivalutstilling v/Haldis Kjomme Lid
2025-07-24 17:00 | Rollag bygdetun
Årets festivalkunstner i Middelalderuka er Haldis Kjomme Lid, en lokal billedkunstner som er oppvokst i Rollag og arbeider med maleri og grafikk.
Haldis Kjomme Lid arbeider internasjonalt og har hatt utstillinger i mange land, bl.a. Frankrike, Monaco, Italia, USA og England. Hun maler hovedsakelig med akrylmaling, gjerne i kombinasjon med ulike medier som f.eks. strukturlakk, modelleringspasta, bladmetall, sand, kull mm. Hun maler lag på lag og kombinerer forskjellige medier og teknikker slik at uttrykket skal bli mest mulig unikt og dynamisk. Arbeidene er mangfoldige og varierte. De er ofte en blanding mellom fiksjon og virkelighet og mellom det figurative og det abstrakte.
Utstillingen er åpen på Rollag bygdetun mandag 21. til søndag 27. juli. Kunstneren er til stede på åpningsdagen.
Gratis inngang.
Tid og sted: 24 juli Rollag bygdetun
For mer info om kunstneren se her

Foredrag "Numedal i jernalder og vikingtid - bosetning og ressursutnyttelse" v/professor emeritus Jan Henning Larsen
2025-07-24 18:30 | Uvdal stavkirke
Velkommen til Uvdal stavkirke
De få gjenstandene vi har funnet i Numedal fra jernalderen kan føre til den feilaktige oppfatningen at Numedal har vært fattig og av liten interesse. Men funnene har dannet grunnlaget for den rike middelalderen i dalen. Det er ikke mange funn å vise til fra jernalderen, men gravfeltet på Frygne og funnene fra Skjønne viser at vi ikke må legge for små mål på Numedals bosetning og betydning.
Arrangør: Fortidsminneforeningen. Inngang kr. 200, kjøpes på stedet.
Tid og sted: 24 juli, Uvdal stavkirke/ Middeladeruka

Bokbad "Buskerud fra bronsealder til vikingtid" med Sturla Ellingsvåg og Øystein Morten
2025-07-25 20:00 | Landestua i Numedal Middalaldersenter
Bokbadet tar utgangspunkt i bestselgeren «12 000 år med norsk historie». De skal snakke om Numedal, Hallingdal og Øvre Eikers plass i norsk og europeisk historie, om handel, migrasjoner og DNA. Hva betyr den nyeste forskningen fra bronsealderen, jernalderen og vikingtiden for Buskeruds historie?
Inngang kr. 280. Forhåndssalg av billetter på ticketco.no
Sted: Landestua i Numedal Middalaldersenter, fredag 25 juli

Middelaldermarked - Numedal Middelaldersenter
2025-07-26 12:00 - 16:00 | Numedal Middelaldersenter
Program 26 juli Numedal Middelaldersenter:
Lørdag 26. juli
12.00-16.00
Markedsboder med

tradisjonelle håndverksprodukter
salg av viking- og middelalderrekvisitter
matvarer fra lokale matprodusenter
Buskerud slektshistorielag
knivmarked v/Rollag knivlag

Demonstrasjon av gamle håndverksteknikker: Lafting, båtbygging smiing og sprangfletting. Numedal kro og Veggli Vertshus selger varm mat, vafler og franske bakverk.
Underholdning

Kl. 15.00: Foredrag om tjærebrenning v/Tore Haug-Warberg
Kampshow v/reenactmentgruppen Vikverir
Middelaldermusikk med Miman

Aktiviteter spesielt for barn

Hesteridning
Skattejakt
Bueskyting og hesteskokasting

Inngang kr. 100 for voksne / gratis for barn under 16 år.
Stiller du i viking- eller middelalderdrakt kommer du inn for 1/2 pris!

Foredrag om Ola Urdal v/Even Tråen og konsert med Signe Lygre Førre og Irene Tillung
2025-07-26 18:00 | Rollag bygdetun
Rollag bygdetun lørdag 26 juli kl. 18.00
I 1928 fekk Rollag ny prest, Ole Urdal frå Hosanger ved Bergen. Han var født i 1889. Ole Urdal var prost i Kongsberg prosti dei siste åra i Rollag. Han gjekk av i 1959 og flutte vestattover til Bergen. Urdal var umåteleg godt lika i bygda, noko som folk fekk vist han ved avskilsfesten før han reiste.
I ungdomen var han ein svært god spelemann på hardingfele og hadde fleire gode kappleiksplasseringar å vise til. I Rollag vart han god ven med spelemannen Sverre Eggerud og den unge Sigurd Frogner. Begge desse kunne fortelja om ein kunstnar som kanskje ikkje fekk utnytta sine talenter ettersom hardingfela i hans tid fortsatt vart rekna som eit «djevelens» instrument.
Med seg på Rollag hadde han niesa si Gjertrud Lygre. Ho var «husholderske» for han i alle åra han var i Rollag. Signe Lygre Førre er ein slektning av Gjertrud og ein svært god musikar og ga ut eit album på Ta:lik Records i 2024 kalla «Fagert». Her er fleirkulturell folkemusikk frå Noreg, Tyrkia og fleire land på Balkan. «Fagert» var eit bestillingsverk til mellomalderhuset Finnesloftet på Voss.
Signe har eit band, men hit til Middelalderveka kjem ho med Irene Tillung frå Voss som spelar trekkspel. Signe Lygre Førre vil ha med seg fela til Ole Urdal og det vil bli eit lite foredrag om denne folkekjære presten før konserten tek til.
Etter konsertene inviterer Rollag kulturarvlag og Numedal spel og dansarlag til åpen scene og bygdefest.
Inngang til foredrag, konsert og bygdefest kr. 200. Åpen kafé og bar. Aldersgrense 18 år.

En dag som pilegrim - fra Veggli kirke til Rollag stavkirke
2025-07-27 09:30 | Veggli kirke
Årets pilegrimsvandring går mellom våre lokale helligsteder i Veggli og Rollag. Fra Veggli kirke går veien langs nye og gamle ferdselsårer fra til Rollag stavkirke.
Søndag 27. juli kl. 09.30
Å være pilegrim er å åpne seg opp for en større virkelighet. Senke farten, møte andre mennesker, møte Gud og møte seg selv. En vandring hvor det også blir kastet lys over lokal natur, kultur og historie.
Oppmøte 09.30 ved Veggli kirke.
Turen begynner med en enkel pilegrimsmesse (åpen for alle). Det blir også åpning av merket turrute med taler og musikalske innslag. Turen har noen litt krevende partier, men stort sett lett til moderat vanskelighetsgrad. Store deler går langs asfalt- og grusvei. Husk godt fottøy og niste.
Deltagelse på pilegrimsturen er gratis. Når vi kommer frem, samles vi og vi får mat på Rollag bygdetun, pris kr. 150.
Påmelding til Rollag kirkekontor: 909 57 268 eller til Audun Opland: ao663@kirken.no
Arrangert av menighetene i Rollag prestegjeld.

Seterdag på Langedrag - en del av Middelalderuka i Numedal
2025-07-27 10:00 - 13:00 | Langedrag Naturpark, Tunhovd, 3544
50 % rabatt på inngang i parken for deltakere!

Reis tilbake i tid og opplev stølslivet slik det kan ha vært i middelalderens Numedal – med geiter, kløvhest og levende håndverk på setra.
Som en del av Middelalderuka i Numedal, inviterer vi deg til en helt spesiell seterdag på Langedrag. Her får du vandre i gamle setertråkk sammen med geiteflokken og kløvhesten, og oppleve håndverk og mattradisjoner som har røtter langt tilbake i tid.
På setra kan du:– Lage mjølkekaker, einerlåg og hjemmelaget ost med melk fra egne geiter– Brenne egne kullstifter – tegneredskapet fra før i tiden– Kose med dyr, spikke, leike i bekken og utforske området– Lytte til historier om stølslivet slik det var gjennom generasjoner
Turen går gjennom et vakkert kulturlandskap med fire gamle setrer i bruk helt fra 1725 og frem til midten av 1900-tallet. Fra Langedrag går du ca. 1,5 km opp til setra – en lett tur i historiske spor. Har du behov for å kjøre, ta kontakt med oss for avtale om bilvei.
Rabatt!
Alle som deltar på seterdagen 27. juli får 50 % rabatt på inngangsbillett til Langedrag denne dagen.Kjøp billett i resepsjonen og oppgi at du skal delta på seterdag – så legges rabatten til ved oppmøte.Dette blir en dag full av aktiviteter, smak, tradisjoner, smak og opplevelser – for både små og store!

Bestill plass på Seterdag her på Langedrag
Velkommen til en reise tilbake til stølslivet i vakker natur!

Foredrag om Lyngdal kyrkje v/Håkon Livland fortel og konsert med Viktoriia og Oleksandr Lypchuk
2025-07-27 18:00 | Lyngdal kirke
Lyngdal kyrkje, Flesberg
Håkon Livland er vakse opp i Lyngdal og har som museumsstyrar fleire stader, arbeidd med kulturformidling heile livet. Han har skreve bok om Lyngdal kyrkje og fortel om den og kva kyrkja har betydd for bygdefolket.
Oleksandr Lypchuk og kona hans Viktoriia kjem frå Ukraina. Oleksandr er no organist i Flesberg kommune og han spelar både trekkspel, piano og orgel. Viktoriia er operasongar, men syng og anna, til og med på norsk.
Servering av kaffe og kake. Salg av boka «Lyngdalkjørkja og bygdefolket».
Arr. Numedal spel- og dansarlag. Inngang kr. 150.
Tid & sted: 27 juli , Lyngdal kirke i Flesberg

Olsok - Rollag stavkirke
2025-07-28 - 2025-07-29 | Rollag stavkirke
Olsok 28.-29. juli
Hellig døgn – Rollag stavkirke
Bli med og opplev middelalderens olsokfeiring i Rollag stavkirke: Gjennom olsokdøgnet vil det bli holdt tidebønner etter middelaldersk forbilde. Døgnet innledes med vesper kvelden i forveien, 28. juli (akkurat som jul, påske og pinse ringes inn kvelden før). Her vil det bli urfremføring av Lise Knudsens musikkverk «Olavsvesper 2025: Landkjenning». Ved midnatt møtes vi for å ‘våke og be’. Mellom laudes og ters på morgenen er alle velkomne til en enkel frokost i kirkestua.
Etter olsokmessen kl. 15.00 blir det kirkekaffe. Det hellige døgnet avsluttes i år med kompletorium (enkel kveldsbønn) kl. 20.00.
Mandag 28. juli kl. 18.00
Urfremføring av musikkverket «Olavsvesper 2025 – Landkjenning» – Rollag stavkirke
Sang: Aurora Pambianchi, Sigrud Daljord, Audun Opland, Øyvor Sekkelsten. Piano: Lise Knudsen.
Gratis inngang.
Tirsdag 29. juli – olsok
Hellig døgn – Rollag stavirke
00.00 Vigilie (våkegudstjeneste)
07.30 Laudes (bønn ved morgengry)
09.00 Ters (liten morgenbønn)
12.00 Non (enkel middagsbønn)
15.00 Messe (folkemusikkmesse)
20.00 Kompletorium (kveldens siste bønn)

Åpen gård
2025-07-28 12:00 - 17:00 | Frognerhagen gård
Velkommen til Frognerhagen gård 28 juli.
Her kan du hilse på geiter, sauer, høner, kanin og katt. Prøv deg på SUP, ta en tur på fjorden i kano eller båt. Mange forskjellige leker og aktiviteter; stylter, trampoline, øksekast, luft-golf mm.
Gård-kiosken er åpen.
Pris: kr. 500 (familie), kr. 150 (person)
Det er også åpen gård 12 juli og 2. august fra kl. 12 – 17.00

Foredrag og konsert på Mellom kravik
2025-07-28 19:00 | Mellom Kravik på Nore, Nore, 3629
Velkommen til hyggelig kveld!
Billetter kjøpes på Hoopla (Søk på mellom Kravik) Kr: 200.-
Tid: 28 juli fra kl. 19 – 21.00
Sted: Mellom Kravik, Nore
Salg av kaffe og kaker, ta med stol

Tone Krohn er en prisbelønt folkekunstner og komponist bosatt i Tønsberg. Musikken hennes har rørt publikum over hele verden. Som engasjert folkesang-samler er hun i dag en av Vestfolds viktigste kilder på regionens lokale sangtradisjon. Tone skaper også unike arrangementer og komposisjoner som feirer skjønnheten i tradisjonell musikk, og som synges av kor over hele verden. Hun er blitt Grammy-nominert to ganger for sine komponist-bidrag på albumene FOLKSONGS med Trio Mediaeval og FOLKETONER med Det Norske Jentekor.
Allerede som 19 åring mottok hun Prøysenprisen. I 2004 mottok hun Sandefjords kulturpris. Tone mottok også Statens kunstnerstipend (2018) og Vestfold og Telemarks kunstnerstipend (2023). Ved siden av sin utøvende og skapende karriere har Tone undervist som lektor ved musikklinja på Sandefjord videregående skole i 30 år

Sverre Heimdal fra Nore er instrumentmakar, lagar kraviklyrer, sjøfløyter og hardingfeler. Han fortel om dette, og kanskje det òg kjem nokre refleksjonar om framtida for dette handarbeidet? Sverre har fått Viken fylkeskommunes kulturpris for arbeidet sitt, like så Egil Storbekkens musikkpris og Nore og Uvdal kommunes kulturpris

Arrangør:Numedal Spel- og dansarlag og Mellom Kravik

Pilgrimsvandring for barn
2025-07-29 15:00 | Oppmøte Nore bygg/Straumen gård
Bli med på pilgrimsvandring for barn på olsok 29.juli.
Oppmøte på Straumen gård kl. 15.00 (Nore bygg) Norevegen 1633, 3629 Nore
Kl 15.00: Oppmøte på Straumen gård
• Vi vandrer på stien langs Norefjorden til gapahuken.
• Vi løser spennende oppgaver underveis
Kl 16.00: Ankomst gapahuken
• Vi griller pølser
Kl 17.00: Første båt ror barna over Norefjorden som ekte pilgrimer.
• Ta med egen redningsvest
Kl 17.45: Utdeling av pilgrimbevis på kirkebakken.
Kl 18.00: Olsokmesse for små og store i Nore Stavkirke
Kl 19.00: Kirkekaffe på kirkebakken.
Arrangementet er gratis
Spørsmål rettes til kirkeverge Anne Grethe tel: 95 89 31 21
Forhåndspåmelding til pilgrimsvandring kan bookes her
